Kiøbenhavns Postrytter, 1766-01-17
Kiøbenhavn, den 17 Januarii. Saa har da saavel det Kongel. Huus som samtlige Undersaattere i disse Riger maattet smaae en saare bitter Bedrøvelses Kalk, da det har behaget den Allerhøyeste efter sit urandsagelige Raad, Natten imellem sidstafvigte Mandag og Tirsdag Klokken henved 2 Slet ved Døden at bortkalde vores dyrebareste Konge, sit Folkes ømme Fader, Videnskabers og Konsters høye Befordrere og Nordens Lyksalighed og Ære, Kong FRIDERICH den Femte, i en Alder af 42 Aar 9 Maaneder og 14 Dage fra sit jordiske Rige, til en himmelsk Trone. Forfærdelige Time, som har opfyldt alles Hierter med Bedrøvelses Bitterhed og alles Øyne med Taarer, Forskrækkelige Øyeblik, da denne Nordens blide Soel, hvis Nedgang alle med de ivrigste Ønsker afbad, unddrog Verden sit Skin, og ved sin Nedgang førte et stort Sorrigs Mørke over Norden, dog ikke Norden allene, ney og over andre Riger og Lande, hvilke tillige har erfaret denne vor Nordiske Soels milde og oplivende Straaler. Hvad skulle vel kunde trøste de beknyttede Hierter, oprette de nedslagne Øyne, bortdrive de fæle Sorrigs Skyer og atter giøre lyst i Norden, uden den igien opgaaende Soel, vores eneste Haab, Lyst og Glæde, Hans Majestæt, vores Allernaadigste Konge, Kong CHRISTIAN den Syvende: Gid denne Soel maa længe bestraale Norden og ikke neddale førend omsider for vore sildigere Efterkommere, gid denne vores Allernaadigste Monarches Lives Dage maa til disse Rigers Glæde og sande Lyksalighed i Mangfoldighed langt overgaae hans Forfædres! Anledning af bemeldte høye Dødsfald, blev strax om Morgenen, given Ordre for det første ikke at oplukke nogen af Stadens Porte. De samtlige høye Ministre saavelsom alle Chefs for de Kongelige Collegier, Kriigsmagten, baade Land- og Søe-Etaten, Professorerne, Geistligheden og Magistraten her i Staden bleve tilsagte at møde i det Kongel. Forgemak om Morgenen Klokken 8 Slet, da Høystbemeldte Sal. Konges dødelige Afgang blev denne høy anseelige Forsamling tilkiendegivet. Derefter begav Hans Excellence, Hr. Baron von Bernstorph tilligemed de Trende øvrige høye Herrer Geheime-Raader i det Kongel. Geheim-Conseil, nemlig Hans Excellence Hr. Græve af Moltke, Hans Excellence Hr. Thott og Hans Excellence Hr. von Reventlau, ledsagede af en anseelig Deel af tilstedeværende høye Herrer Ministre og andre StandsPersoner, sig ud paa den over den Kongel. Slots=Port udbygte Balcon, hvorfra bemeldte Hans Excellence, Hr. Geheime-Raad Baron von Bernstorph udraabte lydelig til de i stor Mængde paa Slots=Pladsen forsamlede Mennesker 3de Gange efter hinanden: Kong FRIDERICH den Femte er død, længe leve Kong CHRISTIAN den Syvende, hvilket blev hverGang i sær af de Tvende Kongel. Herolder, som, iførte deres Herold-Klæder og førende Herold-Staven i Haanden, holdt til Hest tilligemed den Kongel. Pauker og 8 Kongel. Trompetere samt en Commando af 24 Mand af den Kongel. Livvagt til Hest lige for Slots=Porten, under Pauker og Trompeters Lyd igientaget og med et giennemtrængende Vivat besvaret af den tilstedeværende store Mængde Folk. Herpaa saaes Hans Majestæt, vores nu regierende Allernaadigste Konge, Kong CHRISTIAN den Syvende, at fremkomme paa ommeldte Balcon, af hvilket rørende og igiennemtrængende Engle-Syn, et Syn, som ey kunde andet end igien oplive de af Sorrig over den bedste Konges Død beklemte og beknyttede Hierter. Hans Majestæt behagede Tvende Gange at hæve sin Hat i Veyret, hvorpaa den tilstedeværende Mængde anstemmede et almindeligt og igiennemtrængende Frydeskrig med det sædvanlige Vivat. Derefter forføyede Høystbemeldte vores Allernaadigste Monarch sig tilbage til de Kongel. Gemakker. Saadan Proclamation skeede siden ved de Tvende Kongel. Herolder i Følge af ommeldte Pauker og Trompetere som og Commando af Livvagten til Hest under Pauker og Trompeters Lyd paa alle offentlige Pladse og de fornemste Steder her i Staden. Klokken 12 begyndte man at ringe med alle Klokkerne her i Staden og holdt ved til Klokken 2 om Eftermiddagen, hvilket og skeede om Eftermiddagen fra 4 til 6 og continueres dermed fremdeles om Formiddagen fra 10 til 12 og om Eftermiddagen fra 4 til 6. Jmidlertid var Borgerskabet bleven tilsagt at møde i Gevær, for samme Eftermiddag at afløse den Vagthavende Soldatesqve saavel paa Slottet som i Portene og ellers overalt, da den Kongel. Livvagt saavel til Hest som til Fods forsamlede sig paa SlotsPladsen, de andre Regimenter hver paa sin Allarm-Plads og de til Søe-Etaten henhørende paa Holmen, da den høysalige Konges Død blev dem forkyndet og de paa ny bleve tagne i Eed, nemlig Landmagten af Deres Excellencer, Hr. Græve af St. Germain, samt Hr. Græve og Gouverneur von Ahlefeldt, og Søemagten af det combinerede Admiralitæts og General-Commissariats=Collegio, hvorpaa der under et almindelig Frydeskrig blev Trende Gange efter hinanden raabt: Længe leve Kong CHRISTIAN den Syvende. Da nu alle Ting vare saaledes forbi, bleve Portene igien oplukkede. En Deel af Borgerskabet blev endnu samme Dag afløst af Soldatesqven, og de øvrige Vaa ter bleve den følgende Dag, som tilforn, igien besatte af samme. Samme Dag, nemlig sidstafvigte Tirsdag, om Eftermiddagen Klokken henved 5, behagede det Hans Majestæt vores Allernaadigste Konge, Kong CHRISTIAN den Syvende, som og de Tvende Kongel. Prinzesser, Høystbemeldte Hans Majestæts Søstre at unddrage denne Stad Deres høye Nærværelse og at begive sig til Frederichsberg Slot, hvor og Hendes Majestæt Enke-Dronningen, Sophia Magdalen, ankom Dagen derefter. Hendes Majestæt Enke-Dronning Juliana Maria, tilligemed Hans Høyhed Arve=Prinz Frederich, samt Hendes Høyhed Prinzesse Charlotta Amalia residere endnu paa det Kongel. Slot Christiansborg. Hans Kongel. Majestæt, vores Allernaadigste Konge, haver under Dato 16 Jan. Allernaadigst behaget ved Trykken at lade udgaae en Anordning om Sørge=Klæder at bære for Sallig og Høylovlig Jhukommelse Kong FRIDERICH den Femte.